WTA SEET 
2 Fr. Duchenau. 
Herbae annuae vel saepius perennes, interdum pulviniformes (Prio- 
nium est suffrutex capensis metralis usque bimetralis). Radices capillares, 
filiformes usque cylindricae, plerumque fibrosae, sub apice velutinae. 
Rhizoma vel erectum, pluriceps vel horizontale, elongatum vel densum, 
interdum distincte stoloniferum. Caules erecti vel rarius adscendentes, 
cylindrici vel rarius compressi, plerumque simplices, nune basi tantum, 
nunc etiam superne foliati, interne medullà parenchymatosä, vel arach- 
noideà vel asterisciformi (serius saepe plus minus evanescente) repleti. 
Folia valde polymorpha, basilaria in speciebus perennibus saepe cata- 
phyllina, frondosa nune plana graminea, nunc filiformia, uni- usque pluri- 
tubulosa, nunc eylindrica vel a latere compressa, uni- usque pluritubulosa, 
nunc cylindrica et caules simulantia (in subgeneribus J. genuinis et thalas- 
sicis plerumque fere omnia abortiva); vaginae apertae vel clausae : apertae 
marginibus membranaceis, tectentibus, superne saepe in aurieulas duas 
obtusas (interdum fere ligulam formantes) productis; vaginae clausae in 
genere Luzulá ore pennicillatim-ciliatae. Inflorescentia variabilis, 
terminalis (haud infrequens pseudolateralis); raro (in generibus RostÁkoviá 
et Marsippospermo) flos unicus terminalis magnus adest; inflorescentia 
plerumque composita usque supradecomposita, umbelloides, panniculata, 
corymbosa, vel anthelata, flores seggregatos vel turmatim approximatos, 
vel in spicas vel capitula aggregatos gerens. Flores plerumque parvi, nunc 
prophyllati, nune eprophyllati, plerumque monoclini (in generibus Distichiá, 
Patosiá et Oxychloë dioeci). Perigonium hexaphyllum; tepala 6 in verti- 
cillos 2 alternantes disposita, plerumque glumacea, chartacea, rarius vel 
Scariosa, vel coriacea. Stamina 6, ante tepala posita, interdum 3 seriei 
interioris deficientia; filamenta triangularia, linearia vel filiformia; antherae 
basifixae erectae, loculis 2 parallelis introrsum rimà longitudinali dehis- 
centibus. Granula pollinis e cellulis 4 composita, plerumque tetraédrica. 
Pistillum superum, trimerum; ovarium uniloculare vel triseptatum, vel 
triloculare; stilus longus vel brevis vel nullus; stigmata 3 longa, facie in- 
ternà papillosa, dextrorsum torta, vel erecta exserta, vel extrinsecus torta. 
Ovula adscendentia, anatropa, bichlamydea nune 3 basi ovarii inserta, 
nunc multa, placentis lateralibus vel plus minus prominentibus (raro in 
medio fructus coalitis) biseriatim affixa. Fructus capsularis, siccus (in 
genere Oxychloë subcarnosus?) unilocularis, triseptatus vel trilocularis, in 
valvas 3 loculicide dehiscens (raro etiam septifragus). Semina 3 usque 
numerosa, ovata vel obovata, rarius subsphaerica, nunc nucleo conformia et 
apice mucronata, nunc longius breviusve caudata vel scobiformia (in genere 
Thurniá omnino abnormia). Embryo rectus, parvus, cylindricus, in axi 
albuminis (endospermatis) albi prope micropylen situs. 
N. A. Desvaux, Observations sur trois nouveaux genres de la famille des Joncinées, 
in Journ. de botan., 4808, I, p. 324—334, Taf. XI, XII. 
Fr. BucugvAv, Skulptur der Samenhaut bei den deutschen Juncaceen, in Botan. 
Ztg., 1867, p. 204—206, 209—214 (ohne Wissen des Autors übersetzt in: Journ. of 
botany, british and foreign, 1868, p. 144—453). 
